Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1)

**Ministrstvo za pravosodje, Uprava Republike Slovenije za izvrševanje kazenskih sankcij**

objavlja prosto strokovno-tehnično delovno mesto za nedoločen čas, in sicer:

**INŠTRUKTOR (UIKS) V v KUHINJI** **(šifra DM 3030)** v **Zavodu za prestajanje kazni zapora Ig,**  Sektorju za tretma ter splošne in pravne zadeve, Oddelku za splošne in pravne zadeve ter delo.

**Kandidati, ki se bodo prijavili na prosto delovno mesto, morajo izpolnjevati naslednje pogoje:**

* srednje tehniško in drugo strokovno izobraževanje/srednja strokovna izobrazba – področje izobraževanja (KLASIUS): živilska tehnologija (0721) in/ali hotelirstvo in gostinstvo (1013) ali srednje splošno izobraževanje/srednja splošna izobrazba;
* najmanj 2 leti delovnih izkušenj;
* znanje uradnega jezika.

**Delovno področje:**

* opravljanje zahtevnejših kuharskih del;
* vodenje evidenc o uporabljenih živilih in surovinah, higienskem minimumu in zdravstvenih pregledih;
* kontrola neoporečnosti sprejetih artiklov;
* izvajanje HACCP sistema;
* izvajanje varnostnih ukrepov pri delitvi hrane;
* opravljanje dela na področju na katerega je razporejen;
* izvajanje drugih nalog enake ali podobne zahtevnosti s širšega področja dela;
* uvajanje in usposabljanje zaprtih oseb za delo ter njihovo nadziranje in vodenje pri delu;
* organiziranje delovnih nalog za zaprte osebe in vodenje skupin zaprtih oseb;
* izvajanje individualnih in skupinskih programov dela za zaprte osebe.

**Posebnosti delovnega mesta:** neenakomerni delovni čas (razpored), pooblaščena uradna oseba, dodatno obvezno pokojninsko zavarovanje, stalnost.

**Prijava na prosto delovno mesto mora vsebovati:**

1. izjavo kandidata o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
2. izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu z navedbo stopnje izobrazbe, ki je bila zahtevana za to delovno mesto;
3. izjavo kandidata, da ima znanje uradnega jezika;
4. izjavo kandidata, da za namen tega postopka dovoljuje Zavodu za prestajanje kazni zapora Ig pridobitev podatkov iz uradnih evidenc.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

**Prednost pri izbiri bodo imeli kandidati z delovnimi izkušnjami na področju profesionalne priprave hrane in izdelave obrokov.**

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora ter s psihološkim preverjanjem ustreznosti kandidatov.

Z izbranim kandidatom bo sklenjena pogodba o zaposlitvi za nedoločen čas, s polnim delovnim časom in trimesečnim poskusnim delom. Izbrani kandidat bo delo opravljal na sedežu Zavoda za prestajanje kazni zapora Ig, Na Grad 25, 1292 Ig pri Ljubljani, oziroma na celotnem območju delovanja zavoda.

Kandidati vložijo prijavo v pisni obliki (na priloženem obrazcu **Vloga za zaposlitev**), ki jo pošljejo v zaprti ovojnici z označbo »javna objava – inštruktor (UIKS) V v kuhinji, št. 110-124/2022« na naslov: **Zavod za prestajanje kazni zapora Ig, Na Grad 25, 1292 Ig pri Ljubljani,** in sicer v roku **8 dni** po objavi. Za pisno obliko prijave se šteje tudi elektronska oblika, poslana na elektronski naslov: **zpkz-ig@gov.si**, pri čemer veljavnost prijave ni pogojena z elektronskim podpisom.

V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.

Obvestilo o končani javni objavi bo objavljeno na enotnem portalu državne uprave: [www.gov.si/zbirke/delovna-mesta](http://www.gov.si/zbirke/delovna-mesta). Kandidati bodo o izbiri pisno obveščeni.

Informacije o izvedbi javne objave in o delovnem področju daje mag. Katja Stepan Cimerman, telefon: 01/420 19 11.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske.

**Priloga:** Vloga za zaposlitev, št. JO 110-124/2022.